section_heading: Životopis
paragraph_text: Njezina druga drama Porodične priče su njezina najuspješnija drama izvedena do danas u 60 različitih produkcija. Osim u Srbiji, njezini komadi su iznimno popularni u Njemačkoj gdje je postavljeno sedamdesetak različitih kazališnih produkcija njezinih tekstova. Za svoj rad četiri puta je nagrađivana Sterijinom nagradom za najbolji dramski tekst, a osvojila je još i nagrade Slobodan Selenić, Ernst Toller, Joakim Vujić, Osvajanje slobode i Premio Europa – Nova pozorišna realnost (2007.).